CELEX: 62018TN0730
Language: hu
Date: 2018-12-12 00:00:00
Title: T-730/18. sz. ügy: 2018. december 12-én benyújtott kereset – DQ és társai kontra Parlament

11.2.2019   
            
            
               HU
            
            
               Az Európai Unió Hivatalos Lapja
            
            
               C 54/31
            
         
      2018. december 12-én benyújtott kereset – DQ és társai kontra Parlament
      (T-730/18. sz. ügy)
      (2019/C 54/45)
      Az eljárás nyelve: francia
      
         Felek
      
      
         Felperesek: DQ és tizenegy további felperes (képviselő: M. Casado García-Hirschfeld ügyvéd)
      
         Alperes: Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            következésképpen:
      
                  —
               
               
                  semmisítse meg a felperesek által a személyzeti szabályzat 90. cikkének (1) bekezdése alapján 2017. december 13-án benyújtott kártérítési kérelmet elutasító hallgatólagos határozatot (megtámadott határozat);
               
            
                  —
               
               
                  amennyiben szükséges, nyilvánítsa semmisnek a személyzeti szabályzat 90. cikkének (2) bekezdése alapján 2018. május 23-án benyújtott panaszt elutasító, 2018. szeptember 12-i határozatot;
               
            
                  —
               
               
                  rendelje el a Parlament által hozott aktusok és az általa tanúsított magatartások összessége által okozott, általánosan értékelendő nem vagyoni kár megtérítését, melyet a felperesek – az újraértékelés lehetőségének fenntartásával – méltányosan 192 000 euróra tartanak;
               
            
                  —
               
               
                  kötelezze a Parlamentet az időközben esedékessé váló kompenzációs és késedelmi kamatok megfizetésére;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek a Parlament által munkáltatói minőségében elkövetett jogsértésekre, többek között a megfelelő ügyintézés és a gondoskodási kötelezettség elvének megsértésére, méltóságuk, magán- és családi életük, az orvosi titok védelméhez való joguk megsértésére és az egészségüket, biztonságukat és méltóságukat tiszteletben tartó munkafeltételekhez való joguk megsértésére hivatkoznak.
      A felperesek azt állítják, hogy az általuk kifogásolt tények és magatartások első ránézésre velük szemben ténylegesen lelki zaklatást kiváltó, vagy legalábbis arra irányuló cselekmények fennállásának vélelmét valószínűsítő magatartásoknak minősültek, és az Európai Parlament felelősségének megállapítását kérik többek között az Európai Unió tisztviselői személyzeti szabályzata 12. és 24. cikkére alapított segítségnyújtás iránti kérelmük elbírálása során tanúsított passzivitása miatt.